Homes › miss_maha › Albums › Bloop bloop, head underwater! › 41/65
sirio174, elefteria, and russheath.
Added here ;) http://www.lomograph(…)-underwater Karoo Vreugde - Resensies
Danie L - Apr 2019
Die beste gasvryheid, rustigheid en vriendelikheid wat jy kan verwag!
Merweville is altyd baie besig tydens die naweek van die Dankfees en akkommodasie raak gou vol bespreek. Ons het die dorp, nes die huis, baie netjies en skoon gevind. Ons het dadelik welkom gevoel: Corlia het volledige reëlings deurgegee en seker gemaak ons vind die plek maklik en Bettie was baie vriendelik en hulpvaardig en het gedurende ons verblyf opgevolg of alles goedgaan. Verder is ons privaatheid gegun. Die huis is goed toegerus met alles wat jy nodig het. Ek kan hierdie akkommodasie enige tyd aanbeveel!
Corlia se Terugvoer
Baie dankie vir julle bespreking met die Dankfees naweek. Ons waardeer die feit dat julle Karoo Vreugde gekies het vir julle naweek in Merweville. Hoop ons sien julle spoedig weer
Chantal P - Apr 2019
Fantastiese uitrus naweek.
Karoo Vreugde is net dit. Vreugde in die Karoo. Die huis is vreeslik skoon en netjies en toegerus met als wat jy kan benodig. Tannie Bettie wat die gastehuis oppas is so vriendelik en gasvry, mens sukkel om haar nie te nooi vir 'n braai nie. Dan is die vriendelikheid van die dorp se mense nogal iets om te noem. Karoo Vreugde sal my beslis weer sien. Die kerk wat geraam word deur die bome in die erf met beligting om die kerk en die sterre wat so helder skyn kan mens nie vir beter vra nie.
Baie dankie vir hierdie baie spesiale resensie.
Ons is so bly julle het lekker gekuier en ook die dorpie se gasvryheid geniet.
Nogmaals dankie dat julle Karoo Vreugde gekies het vir julle verblyf, sien jul gou weer.
Johan M - Sep 2018
Ons het heerlik ontspan en lekker gekuier in Merweville. Die ontvangs deur tannie Bettie was baie professioneel. Niks was te veel moeite vir haar nie. Die huis was werllik volledig toegerus met alles wat ons nodig gehad het en nog baie meer, regtig puik geriewe. Ons almal kan Karoo Vreugde ten sterkste aanbeveel.
Elmarie D - Aug 2018
Heerlike, ontspanne Karoo-atmosfeer.
Pragtige, rustige omgewing. Perfekte plek om weg te breek uit die stadsomgewing. Die huis is baie netjies. Ons is vriendelik ontvang en het heerlik gekuier. Ek sal Karoo Vreugde vir enigiemand aanbeveel.
Dit is altyd lekker as ons gaste die huis geniet.
Zalman S. D - Jun 2018
Zalman S. D
Die verblyf was fantasties. Merweville en sy mense is pragtig!
Merweville is 'n lekker vakansiedorp. Rustig. En die mense is van die vriendelikste wat ek ooit teëgekom het. By die NG Kerk kan jy in die toring klim en 'n 360º-uitsig oor die dorp beleef. Dit was fantasties. Dis beslis 'n weer-besoek-dorp.
Dankie dat julle dié dorp en sy mense so bederf het. Hoop ons sien julle gou weer.
Hennie K - Jun 2018
Karoo-stilte, kampvuur, skaaptjops, goeie geselskap en 'n rooiwyntjie vir die koue.
Karoo Vreugde het aan al ons behoeftes voorsien. My doel was dat al my kinders saam sal wees met Vadersdag en dat ons die Karoo se mense en hul vriendelikheid sal ervaar. Die huis was baie skoon en beddens slaap soos 'n droom. Tannie Bettie het kerse gebring toe Eskom keer dat ons die rugby kon kyk. Die speletjies in die huis was goed aangewend op die stoep en ons het goeie, gesonde familietyd beleef. Ek kan met vrymoedigheid enigiemand aanbeveel wat wil gaan rus en beste waarde vir geld kry.
Dit was 'n voorreg dat julle Karoo Vreugde gekies het vir julle verblyf in Merweville.
Ons is baie bly dat julle die naweek so geniet het. Ons sien julle spoedig weer.
Theo S - May 2018
Medisyne vir die siel.
As jy die Karoo se bekoring wil meemaak, moet jy seker maak jy besoek Karoo Vreugde.
Ons hoop ons sien julle spoedig weer.
Sanelle P - Apr 2018
Blaaskans vir die siel.
Karoo Vreugde is 'n regte Karoohuis, met alles wat jy nodig het en selfs meer om jou kuiertjie gemaklik te maak. Skoon en netjies en die baie vriendelike eienaars. Baie dankie dat jul hierdie Karoo juweel met ons gedeel het! Ons het ons tyd vreeslik geniet.
Baie dankie dat jul Karoo Vreugde gekies het vir julle verblyf in Merweville. Dit was vir ons heerlik om jul as gaste te hê.
Dankie ook dat jul die huis so netjies afgegee het en vir die pragtige fotos wat jul met ons gedeel het.
Ons hoop om julle weer te sien in die nabye toekoms.
Gaste wat na Karoo Vreugde gekyk het, het ook belangstelling getoon in die volgende lekke plekke:
Hugenootstraat, Merweville, 6940, Wes-Kaap